**Navodila za športni dan na daljavo**

**Ponedeljek, 6. april 2020**

**1. – 9. razred**

Dragi učenci in učenke, spoštovani starši!

Vsi se prvič soočamo z učenjem na daljavo. Pa poizkusimo na daljavo izpeljati še **športni dan**, ki bo potekal v **ponedeljek, 6. 4. 2020, od 9.00 – 12.30**. **Točen urnik** boste prejeli v nedeljo zvečer **na spletno stran**. Urnik ima časovnico, ki se jo poskušajte držati, med dejavnostmi bo dovolj časa za pripravo in počitek.

Tokrat ne bomo potrebovali avtobusov in rezervacij na drsališču ali smučišču, ampak dom, **sobo**, kuhinjo ali hodnik in **en računalnik** za vse vas v družini. Lahko se tudi s HDMI kablom povežete na TV. Za **vsako dejavnost** imate pripravljeno **povezavo ali navodila**, med vsako nalogo pa **dovolj časa**, da **popijete kozarec vode** in se pripravite za naslednjo.

**Kaj je potrebno pripraviti?**

* računalnik s spletno povezavo,
* primerno športno opremo,
* blazino za vadbo,
* kolebnico ali primerno vrv, lahko tudi vrvico ali volno dolgo 3m, če nimate vrvi,
* gumitvist (elastiko), če je nimate vzemite vrvico ali si pomagajte s črtami na tleh,
* plastične lončke,
* papirnate žogice, ki jih sami naredite iz papirja
* knjige,
* plastenka z vodo.

Kliknite na posamezno povezavo, si ogledate posnete ter posnemate dejavnost. Za reševanje kvizov imate povezave, rešujete jih interaktivno. Za reševanju kviza v Kahootu boste potrebovali geslo, ki ga dobite z urnikom na spletni strani.

Potrudili smo se, da smo izbrali čim bolj pester izbor nalog, da bo za vsakega nekaj. Starši, če ste doma, lepo vabljeni, da vadite ter rešujte naloge s svojimi otroki. Poizkusite se držati predvidenega urnika, upoštevajte tudi odmore za pitje vode ter enega za malico. Vzpodbujajte se med seboj, starejši pomagajte mlajšim bratom, sestram.

Želimo, da res lepo preživite športno dopoldne in nam pišete.

Učitelji ŠPORTA